Kaupfélag Skagfirðinga með tveggja milljarða hagnað * Umskipti frá 2008 þegar taprekstur samstæðunnar var upp á þrjá milljarða * Eigið fé jókst um 2,4 milljarða og er 12,9 milljarðar nú * 600 starfsmenn á launaskrá og heildarkostnaður vegna launa um fjórir milljarðar Kaupfélag Stjórn og varastjórn Kaupfélags Skagfirðinga ásamt kaupfélagsstjóra , aðstoðarkaupfélagsstjóra og vígslubiskupi fyrir framan Auðunnarstofu , en kaupfélagið skilaði um tveggja milljarða króna hagnaði í fyrra . Eftir Ásgeir Ingvarsson ai@mbl.is Á aðalfundi Kaupfélags Skagfirðinga á dögunum kom fram að hagnaðurinn af rekstri samstæðunnar á síðasta ári nam um 2 milljörðum króna . ai@mbl.is Á aðalfundi Kaupfélags Skagfirðinga á dögunum kom fram að hagnaðurinn af rekstri samstæðunnar á síðasta ári nam um 2 milljörðum króna . Eru það mikil umskipti frá árinu 2008 þegar tap var á rekstrinum upp á þrjá milljarða . Tókst því með rekstrinum á liðnu ári að ná til baka um tveimur þriðju af halla hrunársins . Fyrir afskriftir og fjármagnsliði var rekstrarafkoma 3,3 milljarðar á árinu 2009 sem er nokkuð hærra en 2008 . Þá var heildarvelta samstæðunnar á tímabilinu 21,8 milljarðar . Eigið fé var í lok árs 12,9 milljarðar króna og hafði því hækkað um 2,4 milljarða milli ára . Heildarlaun um 600 starfsmanna fyrirtækisins , ásamt launatengdum gjöldum , voru um 4 milljarðar á liðnu ári . Umsvifamikið félag með langa sögu Kaupfélag Skagfirðinga á sér langa sögu og er einn af aðalatvinnuveitendum svæðisins . Það var í apríl 1889 að Kaupfélag Skagfirðinga var stofnað af fulltrúum bænda úr Skagafirði og Bólstaðarhlíðarhreppi í Austur-Húnavatnssýslu . Á upphafsárum félagsins var það einkum vörupöntunarfélag bænda sem þá seldu enskum sauðakaupmönnum fé á fæti og fengu fyrir greiðslu í gulli . Kaupfélagið lét reisa húsið Uppsali ( Aðalgötu 21 ) árið 1904 þar sem verslun og önnur starfsemi félagsins var til húsa . Mjólkursamlag var stofnað 1935 og hefur starfað alla tíð síðan . KS stofnaði Fiskiðju Sauðárkróks 1955 og Útgerðarfélag Skagfirðinga 1968 en fyrirtækin voru sameinuð 1989 . Hraðfrystihúsin á Sauðárkróki og í Grundarfirði voru síðar keypt og fyrirtækin hafa verið rekin saman undir heitinu Fiskiðjan Skagfirðingur hf . Fiskiðja Sauðárkróks , Hesteyri ehf. ásamt Vís keypti meirihluta hlutafjár í Skagstrendingi 2004 . Ætlunin er að fyrirtækin starfi sameiginlega í framtíðinni undir nafninu FISK Seafood . Fyrirtæki Kaupfélagsins gera út Hegranes SK 2 , Klakk SH 501 og Málmey SK 1 . Á Sauðárkróki rekur kaupfélagið eitt stærsta sláturhús landsins þar sem einnig fer fram nokkur kjötúrvinnsla . Kaupfélagið starfrækir einnig Fóðursmiðjuna í Vallhólmi sem framleiðir og selur fóðurblöndur fyrir landbúnað . Kaupfélagið á einnig hlut í fyrirtækjum eins og Vörumiðlun ehf. og gagnamiðlunarfyrirtækinu Fjölneti ehf . Félagið á og rekur vöruhúsið Skagfirðingabúð , Verslunina Eyri , áburðarsölu , varahlutaverslun og innflutningsverslun . Á Hofsósi og í Fljótum er kaupfélagið með útibú og veitinga - og verslunarþjónustu í Varmahlíð . Starfsmenn KS og tengdra fyrirtækja í Skagafirði eru hátt á fimmta hundrað og má því á ætla að um helmingur Skagfirðinga hafi sína framfærslu af störfum fyrir Kaupfélagssamstæðuna . » Hagnaður af rekstri Kaupfélagsins um 2 milljarðar árið 2009 . Rekstrarafkoma 3.3 milljarðar fyrir afskriftir og fjármagnsliði . » Eigið fé jókst um 2,4 milljarða í 12,9 milljarða . » Kaupfélagið og fyrirtæki í eigu þess sjá um helmingi Skagfirðinga fyrir atvinnu . » Reksturinn á sér um 120 ára sögu .